**POŽIADAVKY NA PRIJÍMACIE SKÚŠKY DO 1. ROČNÍKA**

**ŠTUDIJNÝ ODBOR – 8229 Q 17 – hudba HRA NA HARFE**

# *Teoretické skúšky:*

# Pozostávajú z dvoch častí: prvá časť je test z hudobnej teórie a dejín hudby a druhá časť je zo sluchovej analýzy. Obidva testy sú v písomnej forme.

**Hudobná teória a dejiny hudby** (rozsah učiva na ZUŠ)

* ovládať notopis v husľovom a basovom kľúči,
* čítanie a zápis nôt v rôznych oktávach,
* ovládanie durových a molových stupníc, súbežné tóniny, harmonická a melodická mol,
* základné a odvodené intervaly,
* tvorba durových, molových kvintakordov a ich obratov, dominantný septakord a obraty,
* prednesové označenia, tempo, dynamika,
* orientácia v najzákladnejších hudobných štýloch (barok, klasicizmus, romantizmus, impresionizmus, 20. storočie),
* základná znalosť nástrojov orchestra.

**Sluchová analýza** (intonácia a rytmus)

* rozlišovacie hudobné schopnosti (rozlišovanie stupníc dur a mol, pôvodnej, harmonickej a melodickej, rozlišovanie harmonických intervalov),
* rozlišovanie durových a molových akordov,
* rozlišovanie základných rytmických útvarov,
* hudobná pamäť (porovnávanie počutých melodických a rytmických úryvkov),
* hudobné myslenie (uvádzanie tónov do vzťahov- napr. zistenie, kedy sa vráti niektorý tón, koľkokrát sa vyskytuje najvyšší alebo najnižší tón v melódii a pod.).

***Praktické skúšky:***

Predpokladá sa, že uchádzač o štúdium absolvoval niektorú zo základných škôl pre harfu (Trneček, Mčedělov, Edrelli, Zaber, Soner, Renié)

* **stupnice:** durové stupnice v rozsahu minimálne troch oktáv,
* **akordy:** trojzvuky vo všetkých obmenách,
* **2 etudy s rôznou technickou problematikou:** *(Trneček, Nadermann, Schoeker,)*
* **2 skladby menšieho rozsahu podľa voľného výberu na úrovni etúd:** *(Drobné skladbičky klasikov, B. Dobrodinský: Malá suita a pod.)*